Document ID: 32014D0916

DECIZIA DE PUNERE ÎN APLICARE A COMISIEI
din 15 decembrie 2014
de rectificare a anexei la Decizia de punere în aplicare 2014/154/UE de autorizare a introducerii pe piață a acidului (6S)-5-metiltetrahidrofolic, sarea de glucozamină, ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
[notificată cu numărul C(2014) 9452]
(Numai textul în limba italiană este autentic)
(2014/916/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
întrucât:
(1)
Decizia de punere în aplicare 2014/154/UE a Comisiei (2) autorizează introducerea pe piață a acidului (6S)-5-metiltetrahidrofolic, sarea de glucozamină, ca ingredient alimentar nou.
(2)
Anexa la Decizia de punere în aplicare 2014/154/UE stabilește specificațiile pentru acidul (6S)-5-metiltetrahidrofolic, sarea de glucozamină. Specificațiile din această anexă conțin o greșeală care ar trebui corectată.
(3)
Prin urmare, Decizia de punere în aplicare 2014/154/UE ar trebui să fie rectificată în consecință.
(4)
Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTA DECIZIE:
Articolul 1
În anexa la Decizia de punere în aplicare 2014/154/UE, intrarea referitoare la analiza glucozaminei din cadrul specificațiilor privind puritatea se înlocuiește cu următorul text:
„Analiza glucozaminei
34-46 % în stare uscată”
Articolul 2
Prezenta decizie se adresează societății comerciale Gnosis SpA, Via Lavoratori Autobianchi 1, 20832 Desio (MB), Italia.
Adoptată la Bruxelles, 15 decembrie 2014.

Labels: 0
3
17